《石芥》
宋代·虞俦

杯酒流行四座倾，此君风味始峥嵘。
捣残薑桂嫌无韵，扫尽茅柴不到酲。
崖谷野人羞自荐，膏粱公子莫知名。
攀萝采撷天寒甚，谁念终朝掬不盈。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。